మణిరత్నం దగ్గర దర్శకత్వ శాఖలో ఓనమాలు దిద్దుకున్న కార్తీ ఇవాళ స్టార్ హీరో! నటుడిగా కెరీర్ ప్రారంభించిన పదేళ్లకు గురువు దర్శకత్వంలో నటించే చాన్స్ దక్కడం ఆనందంగా ఉందంటున్నాడు కార్తీ! ఇంజనీరింగ్ పూర్తి కాగానే.. సినిమాల వైపు మనసు లాగడంతో తండ్రి శివకుమార్, అన్న సూర్య బాటలో నడిచేశాడు కార్తీ. కెరీర్ ప్రారంభంలో మణిరత్నం దగ్గర అసిస్టెంట్ డైరెక్టర్గా రెండేళ్లు పనిచేశాడు. ఆ తర్వాత హీరోగా కెమెరా ముందుకొచ్చాడు. ఈ దశాబ్దకాలంలో కెరీర్ పరంగా జయాపజయాలను చవిచూశాడు. అయితే.. ఇంతకాలానికి మణిరత్నం దర్శకత్వంలో 'చెలియా' చిత్రంలో నటించే అవకాశం రావడం మరపురాని మధురానుభూతి అంటున్నాడు కార్తీ. దాదాపుగా ఇదే అభిప్రాయాన్ని హీరోయిన్ అదితీరావ్ హైదరీ కూడా వ్యక్తం చేస్తోంది. మణిరత్నం రూపొందించిన 'ఓకే బంగారం' చిత్రాన్ని దిల్ రాజు విడుదల చేశారు. ఆ చిత్రం చక్కని విజయాన్ని అందుకుంది. అలానే గత యేడాది కార్తీ నటించిన 'ఊపిరి' చిత్రాన్ని ఆయనే పంపిణీ చేశారు. ఈ సినిమా నటుడిగా కార్తీకి చక్కని పేరు తెచ్చిపెట్టింది. ఇప్పుడు 'చెలియా'తో అటు పేరు, ఇటు విజయం రెండూ లభిస్తాయని చెబుతున్నారు 'దిల్' రాజు. మరి.. ఏడో తేదీన జనం ముందుకు వస్తున్న 'చెలియా' ఏం చేస్తుందో చూడాలి.
maniratnam daggara darsakatva saakhalo onamaalu diddukunna kaartii ivaala star heero! natudigaa kereer praarambhinchina padellaku guruvu darsakatvamlo natinche chans dakkadam aanandamgaa undantunnadu kaartii! injaneering puurti kagane.. cinimala vaipu manasu laagadamtho tandri sivakumar, anna suurya baatalo nadichesadu kaartii. kereer praarambhamlo maniratnam daggara assistent directorga rendellu panichesaadu. aa tarvaata heeroga kemera mundukochadu. ee dasaabdakaalamlo kereer paramgaa jayaapajayaalanu chavichusadu. ayithe.. intakaalaaniki maniratnam darsakatvamlo 'chelia' chitramlo natinche avakaasam ravadam marapurani madhuraanubhuti antunnadu kaartii. daadaapugaa ide abhipraayaanni heroin aditiirav haidari kuudaa vyaktam chestondi. maniratnam roopondinchina 'oke bangaram' chitraanni dil raju vidudala chesaru. aa chitram chakkani vijayaanni andukundi. alaane gatha yedadi kaartii natinchina 'oopiri' chitraanni aayane pampinee chesaru. ee sinima natudigaa kaarteeki chakkani paeru tecchipettindi. ippudu 'chelia'thoo atu paeru, itu vijayam rendoo labhistaayani chebutunnaru 'dil' raju. mari.. edo tedeena janam munduku vastunna 'chelia' yem chestundo chudali.